Gabatarwa Bayanan da suka gabata a fasali na farko an tattauna ne a kan ma‟anar buki da rabe-rabensa da kuma matsayin buki a zamantakewar Hausawa. A nan kuma za a dubi wani kaso na bukin suna da abubuwan da al‟ada ta tanada game da bukin suna. Kamar yadda sunan ya nuna, bukin suna wani yanayi ne da ake hada 'yan uwa da abokan arziki a ci a sha, kuma a yi annashuwa da raha. Ana aiwatar da bukin suna ne idan ranar da aka haifi jaririn ta zagayo; ma'ana bayan mako guda. Ranar suna, rana ce da za a rada wa jaririn da aka haifa sunan da za a rika kiran sa da shi. Galibi akasar Hausa ana sanar da 'yan 'uwa da abokan arziki tun ana gobe za a yi sunan domin su hadu musammman da safe domin gudanar da wannan al'ada. Ita ma wannan al‟adar ta yi rauni a halin yanzu, saboda tasirin addinin Musulunci da mafi yawan al'ummar yankin ke bi.